
DR.31.3.2015                                                                           27 

 

 

 

 Tuan Pengerusi [Datuk Seri Dr. Ronald Kiandee]: Yang Berhormat, ia tertakluk, 
tertumpu kepada B.7 sahaja, Yang Berhormat.  

 Tuan Wong Chen [Kelana Jaya]: B.7. Oh! Sorry, maaf.   

 Tuan Pengerusi [Datuk Seri Dr. Ronald Kiandee]: Ya [Disampuk]. 

 Tuan Wong Chen [Kelana Jaya]: Kalau begitu, saya akan - bila Pembangunan 
masuk, saya akan sentuh. Terima kasih.  

 Tuan Pengerusi [Datuk Seri Dr. Ronald Kiandee]: Ya Yang Berhormat 
Lenggong. 

 

11.57 pg. 

 Dato' Shamsul Anuar bin Haji Nasarah [Lenggong]: Bismillahi Rahmani Rahim. 
Terima kasih Tuan Pengerusi kerana memberi peluang saya untuk berbahas Rang Undang-
undang Perbekalan Tambahan peringkat Jawatankuasa. Maksud B.7 - Jabatan 
Perkhidmatan Awam. Kita sedar bahawa kakitangan awam penting dalam memacu 
pertumbuhan negara dalam semua aspek dan tentunya pesara kakitangan kerajaan juga 
penting kerana mereka memang selama ini memberi sumbangan besar kepada 
pembangunan negara. Saya difahamkan bahawa jumlah pesara awam ketika ini - kalau 
tidak betul minta Yang Berhormat Menteri betulkan - lebih daripada 610,000 orang. Ini 
termasuk 55,000 ialah pesara tentera dan besar jumlah ini.  

 Kita lihat bahawa, kalau kita lihat, kaji dan merujuk kepada beberapa kajian yang 
dibuat oleh pelbagai pihak, kita dapati bahawa dalam kalangan pesara ini, perkara yang 
mereka perlukan selepas mereka bersara meliputi soal-soal yang berkaitan dengan 
kesihatan, berkaitan dengan bagaimana menguruskan kewangan yang semakin kurang 
selepas bersara. [Disampuk] Okey, okey, lain macam rambut. 

 Datuk Bung Moktar bin Radin [Kinabatangan]: [Bangun] 

 Datuk Bung Moktar bin Radin [Kinabatangan]: Ya Yang Berhormat Lenggong. 
Terima kasih Tuan Pengerusi. 

 Tuan Pengerusi [Datuk Seri Dr. Ronald Kiandee]: Apa yang lain macam, 
rambut? 

 Datuk Bung Moktar bin Radin [Kinabatangan]: [Ketawa] Yang Berhormat 
Lenggong, sedarkah Yang Berhormat Lenggong bahawa pesara-pesara awam ini - ini 
terdiri juga daripada polis bantuan di lapangan terbang. Apabila mereka bersara, mereka 
akan memperoleh RM350 satu bulan. Jadi, ini rasa saya perlu dilihat oleh - saya minta 
Yang Berhormat Lenggong mencadangkan kepada kerajaan supaya perlu melihat perkara 
ini sebagai perkara yang penting. Ini disebabkan rata-rata mereka yang bekerja sebagai 
polis bantuan di lapangan terbang itu berjumpa dengan saya meminta menyuarakan 
masalah mereka. Ramai dalam kalangan mereka Yang Berhormat Lenggong, apabila 
pencen saja dapat RM350 satu bulan. Jadi bukan saja layak dapat BR1M tetapi mereka 
dikategorikan miskin tegar.   

 Jadi minta Yang Berhormat Lenggong supaya menyuarakan kepada Yang 
Berhormat Menteri, Yang Berhormat Menteri yang ada di sini saya nampak prihatin. Jadi 
minta dia supaya boleh menyatakan pendirian kerajaan berhubung dengan perkara 
sedemikian.   

 Dato' Shamsul Anuar bin Haji Nasarah [Lenggong]: Saya bersetuju Yang 
Berhormat Kinabatangan. Memang benar, sebab itu saya sebut tadi bahawa antara perkara 
penting yang diberi keutamaan oleh pesara-pesara ialah satu daripada segi pengurusan 
kewangan mereka. Ini kerana jumlah kewangan mereka selepas bersara memang 
menyusut begitu sekali dan bukan hanya kepada polis bantuan di lapangan terbang, ada 
lagi di sektor-sektor yang lain.  

■1200 

 Oleh sebab itu kalau kerajaan melihat gaji minimum ini kita juga kena lihat perkara-
perkara ini kerana mereka memberi sumbangan besar kepada negara. Walaupun kita tahu 



Tuan Pengerusi [Datuk Seri Dr. Ronald Kiandee]: Yang Berhormat, ia tertakluk, tertumpu kepada B.7 sahaja, Yang Berhormat. Tuan Wong Chen [Kelana Jaya]: B.7. Oh! Sorry, maaf. Tuan Pengerusi [Datuk Seri Dr. Ronald Kiandee]: Ya [Disampuk]. Tuan Wong Chen [Kelana Jaya]: Kalau begitu, saya akan- bila Pembangunan masuk, saya akan sentuh. Terima kasih. Tuan Pengerusi [Datuk Seri Dr. Ronald Kiandee]: Ya Yang Berhormat Lenggong. 11.57 pg. Dato' Shamsul Anuar bin Haji Nasarah [Lenggong]: Bismillahi Rahmani Rahim. Terima kasih Tuan Pengerusi kerana memberi peluang saya untuk berbahas Rang Undang- undang Perbekalan Tambahan peringkat Jawatankuasa. Maksud B.7- Jabatan Perkhidmatan Awam. Kita sedar bahawa kakitangan awam penting dalam memacu pertumbuhan negara dalam semua aspek dan tentunya pesara kakitangan kerajaan juga penting kerana mereka memang selama ini memberi sumbangan besar kepada pembangunan negara. Saya difahamkan bahawa jumlah pesara awam ketika ini- kalau tidak betul minta Yang Berhormat Menteri betulkan- lebih daripada 610,000 orang. Ini termasuk 55,000 ialah pesara tentera dan besar jumlah ini. Kita lihat bahawa, kalau kita lihat, kaji dan merujuk kepada beberapa kajian yang dibuat oleh pelbagai pihak, kita dapati bahawa dalam kalangan pesara ini, perkara yang mereka perlukan selepas mereka bersara meliputi soal-soal yang berkaitan dengan kesihatan, berkaitan dengan bagaimana menguruskan kewangan yang semakin kurang selepas bersara. [Disampuk] Okey, okey, lain macam rambut. Datuk Bung Moktar bin Radin [Kinabatangan]: [Bangun] Datuk Bung Moktar bin Radin [Kinabatangan]: Ya Yang Berhormat Lenggong. Terima kasih Tuan Pengerusi. Tuan Pengerusi [Datuk Seri Dr. Ronald Kiandee]: Apa yang lain macam, rambut? Datuk Bung Moktar bin Radin [Kinabatangan]: [Ketawa] Yang Berhormat Lenggong, sedarkah Yang Berhormat Lenggong bahawa pesara-pesara awam ini- ini terdiri juga daripada polis bantuan di lapangan terbang. Apabila mereka bersara, mereka akan memperoleh RM350 satu bulan. Jadi, ini rasa saya perlu dilihat oleh- saya minta Yang Berhormat Lenggong mencadangkan kepada kerajaan supaya perlu melihat perkara ini sebagai perkara yang penting. Ini disebabkan rata-rata mereka yang bekerja sebagai polis bantuan di lapangan terbang itu berjumpa dengan saya meminta menyuarakan masalah mereka. Ramai dalam kalangan mereka Yang Berhormat Lenggong, apabila pencen saja dapat RM350 satu bulan. Jadi bukan saja layak dapat BR1M tetapi mereka dikategorikan miskin tegar. Jadi minta Yang Berhormat Lenggong supaya menyuarakan kepada Yang Berhormat Menteri, Yang Berhormat Menteri yang ada di sini saya nampak prihatin. Jadi minta dia supaya boleh menyatakan pendirian kerajaan berhubung dengan perkara sedemikian. Dato' Shamsul Anuar bin Haji Nasarah [Lenggong]: Saya bersetuju Yang Berhormat Kinabatangan. Memang benar, sebab itu saya sebut tadi bahawa antara perkara penting yang diberi keutamaan oleh pesara-pesara ialah satu daripada segi pengurusan kewangan mereka. Ini kerana jumlah kewangan mereka selepas bersara memang menyusut begitu sekali dan bukan hanya kepada polis bantuan di lapangan terbang, ada lagi di sektor-sektor yang lain. #1200 Oleh sebab itu kalau kerajaan melihat gaji minimum ini kita juga kena lihat perkara- perkara ini kerana mereka memberi sumbangan besar kepada negara. Walaupun kita tahu.